

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Իրավական ակտի ընդունման անհրաժեշտությունը

Հայաստանի Հանրապետության կառավարության որոշման նախագծի ընդունման անհրաժեշտությունը պայմանավորված է ԿԳՄՍ նախարարության 2026 թվականի բյուջեով հաստատված մի շարք ծրագրերի իրականացման համար նախատեսված գումարների բավարար չլինելու, ինչպես նաև նախատեսվող ծրագիրը հավուր պատշաճի իրականացնելու հանգամանքով:

2. Ընթացիկ իրավիճակը և խնդիրները

 «ԱԼԻՖ» ծրագրի անդամավճարի համար նախատեսված ֆինանսական միջոցների անբավարար լինելը պայմանավորված է Հայաստանի՝ միջազգային կազմակերպություններին անդամակցության պարտավորություններով, ինչպես նաև վերոնշյալ կառույցների հետ համագործակցությւան ընդլայնմամբ և տարադրամի կուրսի տատանման պատճառով:
 (հաշվարկը կցվում է):
Անհրաժեշտություն է առաջացել ՀՀ կրթության, գիտության, մշակույթի և սպորտի նախարարության 2026 թվականի պետական բյուջեի ընդհանուր հատկացումներից 8658.2 հազար ՀՀ դրամի չափով կատարել վերաբաշխում՝ «1215. Կրթության, մշակույթի և սպորտի ոլորտներում միջազգային և սփյուռքի հետ համագործակցության զարգացում» ծրագրի «12005. Միջազգային կազմակերպություններին անդամակցում» միջոցառմանը՝  «ԱԼԻՖ» ծրագրի անդամավճարի գումարը վճարելու համար: Նվազեցումը կատարվել է «1215.Հանրակրթության ծրագիր» «11026. Մասնակցություն սովորողների միջազգային գնահատման ծրագրին /PISA/» միջոցառման համար հատկացված գումարից: Տվյալ միջոցառման համար 2026 թվականին ֆինանսավորում չի կատարվելու:
[bookmark: _GoBack]Ֆինանսական միւոցների նվազեցման արդյունքում տվյալ միջոցառման գծով մինչև տարեվերջ գումարների վերականգնման անհրաժեշտության չի առաջանա:

3. Կարգավորման նպատակը և բնույթը

 ՀՀ կառավարության որոշման նախագծի ընդունման նպատակը հատկացումների վերաբաշխման միջոցով ենթադրում է ծրագրերի իրականացման ամբողջականություն և արդյունավետություն: 

4.Նախագծի մշակման գործընթացում ներգրավված ինստիտուտները և անձինք

   Իրավական ակտի նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության մասնագետների կողմից:

5. Իրավական ակտի կիրարկման դեպքում ակնկալվող արդյունքը

ՀՀ կառավարության որոշման նախագծով նախատեսվող վերաբաշխումը կնպաստի նշված ծրագրի պատշաճ և ամբողջական իրագործմանը: 

6. Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն
     
Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջանում: 

7. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն
7.1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
7.2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ»
         ՀՀ կառավարության որոշման նախագծի ընդունումը բխում է ՀՀ կառավարության 2021 թվականի նոյեմբերի 18-ի N1902-Լ որոշմամբ հաստատված ՀՀ կառավարության 2021-2026 թվականների գործողությունների միջոցառումների ծրագրի «Արտաքին գործերի նախարարության» բաժնի 13-րդ կետից՝ «Համագործակցության ամրապնդում ՅՈՒՆԵՍԿՕ-ի հետ, կազմակերպության տարբեր մարմիններում Հայաստանի ներգրավվածության ակտիվացում»։
          ՀՀ կառավարության 2023 թվականի նոյեմբերի 9-ի N1951-Լ որոշմամբ հաստատված ՀՀ մշակույթի պահպանության, զարգացման և հանրահռչակման 2023-2027 թվականների ռազմավարության 100-րդ՝ «Հիմնական գործողությունները ներառում են.», կետի 1-ին ենթակետ՝ «Համագործակցության ամրապնդում միջազգային կազմակերպությունների և այլ միջազգային գործընկերների հետ, ինչպիսիք են ՄԱԿ-ը, ՅՈՒՆԵՍԿՕ-ն, Մշակութային սեփականության պահպանման և վերականգնման ուսումնասիրությունների միջազգային կենտրոնը (ICCROM), ԵՄ-ն, Եվրիմաժը, «Բրիտանական խորհուրդը», «Կրթական, գիտական և մշակութային համագործակցության միջկառավարական հիմնադրամը» (IFESCCO), և այլն:»   


9. Այլ տեղեկություններ.
Չկան:




